Днямі адбыўся азнаямленчы візіт ў Заходнепаморскае ваяводства Польшчы для знаёмства з мясцовымі практыкамі ў галіне лакальнага развіцця, які арганізавалі Школа маладых менеджараў публічнага адміністравання SYMPA і грамадская культурніцкая кампанія “Будзьма беларусамі!”. Ці была гэтая ініцыятыва “Разам да справы!” карыснай, пакажа час, бо праца па вырашэнні пытанняў у родных мясцінах яшчэ наперадзе. Аднак вярнуліся госці з Польшчы з цэлым куфрам ідэй і ведаў.